Document ID: 31995R1739

KOMISSION ASETUS (EY) N:o 1739/95,
annettu 17 päivänä heinäkuuta 1995,
hapankirsikoihin sovellettavaa tulohintajärjestelmää koskevista tietyistä siirtymätoimenpiteistä
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon Uruguayn kierroksen monenvälisten kauppaneuvottelujen osana tehtyjen sopimusten täytäntöönpanemiseksi maatalousalalla tarvittavista mukautuksista ja siirtymätoimenpiteistä 22 päivänä joulukuuta 1994 annetun neuvoston asetuksen (EY) N:o 3290/94 (1), ja erityisesti sen 3 artiklan 1 kohdan,
sekä katsoo, että
annettuun neuvoston asetukseen (ETY) N:o 2658/87 (2), sellaisena kuin se on viimeksi muutettuna komission asetuksella (EY) N:o 1359/95 (3), sisältyy, 3 osan I jaksossa olevassa yhdistetyn nimikkeistön liitteessä 2, luettelo tuotteista, joihin sovelletaan tulohintaa, sekä kunkin tuotteen osalta taulukko tulohinnoista, joita käytetään tuotujen tuotteiden tariffiin luokittelussa sekä sovellettavien tuontitullien määrittämisessä; tulohintajärjestelmä on otettu käyttöön hedelmä- ja vihannesalalla Uruguayn kierroksen monenvälisten kauppaneuvottelujen osana tehdyn maataloussopimuksen johdosta; mainittujen tulohintojen soveltamiseen hapankirsikoihin, jotka on lähes yksinomaan tarkoitettu jalostettaviksi, voi sisältyä kohtuuton rasitus teollisuudelle ja tämä voi haitata kauppavirtoja sekä aiheuttaa häiriöitä yhteisön markkinoilla,
hapankirsikoiden tuontikausi alkaa kesäkuun 15 päivän aikaan; siihen asti, kun neuvosto toteuttaa toimenpiteen kyseisen tuotteen tulohinnan alentamiseksi, on tarpeen toteuttaa tiettyjä siirtymätoimenpiteitä teollisuuden toimitusten ja kaupan sujumisen turvaamiseksi tavanomaisilla edellytyksillä; sen vuoksi olisi poikettava asetuksesta (ETY) N:o 2658/87 ja saatettava nämä siirtymätoimenpiteet sovellettaviksi 15 päivästä kesäkuuta 1995; asetuksen (EY) N:o 3290/94 3 artiklan 2 kohdan nojalla niitä ei voida tämän asetuksen mukaisesti soveltaa 30 päivän kesäkuuta 1996 jälkeen,
kyseisen tuotteen tulohinnan tason vahvistamisessa olisi otettava huomioon erityisesti edustavan ajanjakson kaupankäynnissä todettujen yksikköarvojen keskiarvo; lisäksi olisi alennettava näiden tuotteiden autonomiset arvotullit samalle tasolle kuin sopimukseen perustuvat arvotullit, ja
tässä asetuksessa säädetyt toimenpiteet ovat hedelmien ja vihannesten hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetuksen (ETY) N:o 2658/87 liitteenä olevan yhdistetyn nimikkeistön liitteessä I olevan 3 osan I jakson liite 2 tämän asetuksen liitteen mukaisesti.
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 15 päivästä kesäkuuta 1995.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 17 päivänä heinäkuuta 1995.

Labels: 2
3
17
15